text: جناب سریش پربھو نے کہا کہ دونوں ملکوں کی حکومتیں پرائیویٹ سیکٹر میں تعاون کو آسان بنانے اور اسے آگے بڑھانے کی غرض سے تجارت اور سرمایہ کاری کی رکاوٹیں دور کرنے کے لئے کام کررہی ہیں۔ حکومت ہند نے پہلے ہی روسی کمپنیوں کے لئے ایک فاسٹ ٹریک، سنگل ونڈو، میکانزم کے قیام کا اعلان کیا ہے، جس کی صدارت کامرس اور صنعت کی وزارت کے صنعتی پالیسی اور پرموشن کے محکمے کے سکریٹری کریں گے۔ یہ میکانزم روسی ڈیسک کے علاوہ ہوگا، جو کہ ہندوستان میں روسی سرمایہ کاری کی فروغ کے لئے قائم کیاگیا ہے۔